JAS ปรับตัวลงกว่า 2% หลังประกาศงบปี 59 มีกำไร 3 พันลบ.
JAS ปรับตัวลงกว่า 2% หลังประกาศงบปี 59 มีกำไร 3 พันลบ.ล่าสุด ณ เวลา 14.46 อยู่ที่ 9.25บาท ลบ 0.25บาท หรือ 2.63% สูงสุด 9.65 บาท ต่ำสุด 9.20 บาท ด้วยมูลค่าซื้อขาย 1.28 พันล้านบาท
20 ก.พ. 2560

ผู้สื่อข่าวรายงานว่า ราคาหุ้นบริษัทจัสมิน อินเตอร์เนชั่นแนล จำกัด (มหาชน) หรือ JAS ล่าสุด ณ เวลา 14.46 อยู่ที่ 9.25บาท ลบ 0.25บาท หรือ 2.63% สูงสุด 9.65 บาท ต่ำสุด 9.20 บาท ด้วยมูลค่าซื้อขาย 1.28 พันล้านบาท ขณะที่ดัชนีหุ้นไทยโดยรวมลบ 0.09%

โดยราคาหุ้น JAS ปรับตัวลดลงหลังบริษัทประกาศผลการดำเนินงานมีกำไรลดลงมาที่ 3 พันล้านบาท เนื่องจากในปี 2558 บริษัทมีกำไรสุทธิของบริษัทและบริษัทย่อยอยู่ที่ 1.57 หมื่นล้านบาท ซึ่งกำไรดังกล่าวรวมกับกำไรจากการขายสินทรัพย์เข้ากองทุนสุทธิจำนวน 1.32 หมื่นล้านบาทดังนั้น หากคิดกำไรสุทธิปี 2558 โดยไม่รวมกำไรพิเศษเข้ามาจะอยู่ที่ประมาณ 2 พันล้านบาทและเมื่อเทียบกับกำไรสุทธิของปี 2559 ซึ่งอยู่ที่ 3 พันล้านบาท กำไรสุทธิของปี 2559 จึงมีกำไรสุทธิมากกว่าปี 2558
อย่างไรก็ตาม นักวิเคราะห์ได้คาดการณ์ก่อนหน้านี้ว่า ราคาหุ้น JAS อาจปรับตัวลดลง หลังบริษัทประกาศออกมาที่ 0.25 บาทต่อหุ้น คิดเป็น Dividend yield 2.6% ถือว่าน้อยกว่าที่ตลาดและนักลงทุนคาดการณ์เอาไว้ก่อนหน้านี้จึงอาจจะมีแรงขายออกมาบ้าง หลังจากผิดหวังประเด็นดังกล่าว ทั้งนี้ สามารถอ่านรายละเอียดเพิ่มเติมได้ที่นี่